รัฐมนตรีประจำสำนักนายกรัฐมนตรี ขอความร่วมมือประชาชนติดตามข่าวสารจากภาครัฐอย่างใกล้ชิด หยุดแชร์ข่าวเท็จในช่วงประกาศ พ.ร.ก.ฉุกเฉิน
รัฐมนตรีประจำสำนักนายกรัฐมนตรี ขอความร่วมมือประชาชนติดตามข่าวสารจากภาครัฐอย่างใกล้ชิด หยุดแชร์ข่าวเท็จในช่วงประกาศ พ.ร.ก.ฉุกเฉินนายเทวัญ ลิปตพัลลภ รัฐมนตรีประจำสำนักนายกรัฐมนตรี เปิดเผยว่า ตามที่พลเอก ประยุทธิ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ขอความเห็นชอบจากมติที่ประชุมคณะรัฐมนตรี เรื่องการประกาศใช้พระราชกำหนดการบริหารราชการในสถานการณ์ฉุกเฉิน เพื่อควบคุมการแพร่ระบาดของโรคโควิด-19 ซึ่งมีผลบังคับใช้ตั้งแต่วันนี้ 26 มีนาคม 2563  เป็นต้นไป โดยยืนยันว่า รัฐบาลมีความจำเป็นต้องออกประกาศดังกล่าวออกมาเพื่อให้โรคโควิด-19 หมดไปจากประเทศไทยโดยเร็วที่สุด จึงขอให้ประชาชนเสียสละและอย่าตื่นตระหนก ให้ติดตามรับฟังข้อมูลข่าวสารจากภาครัฐอย่างใกล้ชิด ซึ่งยอมรับช่วงเวลานี้อาจมีบางมาตรการที่ทำให้ประชาชนรู้สึกว่าเสียอิสรภาพถูกควบคุมในพื้นที่ เช่น การเคร่งครัดการเดินทางออกต่างจังหวัด         สำหรับประชาชนที่เดินทางออกต่างจังหวัด ขอความร่วมมืออยู่บ้าน รับฟังมาตรการชี้แจงถึงแนวทางปฏิบัติจากภาครัฐ ทั้งนี้หากประชาชนไม่มั่นใจข้อมูลข่าวสารที่ได้รับมาจากหลายแหล่ง ขอให้โทรติดต่อสอบถามข้อมูลได้ที่สายด่วนทำเนียบรัฐบาล 1111 หรือศูนย์ Face News ของกระทรวงดิจิทัลเพื่อเศรษฐกิจและสังคม หรือดีอีเอส อย่าหลงเชื่อแชร์ข่าวเท็จอาจส่งผลกระทบต่อความมั่นคงเศรษฐกิจของประเทศชาติ รวมถึงประชาชนในกลุ่มว่างงาน หรือหยุดงานในช่วงนี้ขอให้มั่นใจมาตรการดูแลประชาชนทั้งจากกระทรวงแรงงานและกระทรวงมหาดไทย